《偈颂十一首》
宋代·释了演

四海共遵灵鹫制，九旬禁足自萧然。
饥餐渴饮随缘过，禅道是非扫一边。
知我者谓我深锥痛劄，不知我者谓我吊影扬鞭。
毕竟如何，月中丹桂和根拔，
水底泥牛蓦角牵。

作者简介：释了演，号谁庵。住临安府灵隐寺。为南岳下十六世，径山宗杲禅师法嗣。有《谁庵演禅师语》一卷，收入《续古尊宿语要》卷五。《嘉泰普灯录》卷一八、《五灯会元》卷二○有传。今录诗二十八首。